בובספוג מכנסמרובע (עונה 3)

העונה השלישית של סדרת הטלוויזיה המצוירת האמריקאית בובספוג מכנסמרובע, שנוצרה על ידי סטיבן הילנבורג, שודרה בניקלודיאון החל מ-5 באוקטובר 2001 עד ה-11 באוקטובר 2004, ומורכבת מ-20 פרקים (37 חלקים). העונה החלה עם החלק הראשון של הפרק ה-41, "האצה של השכן", והסתיימה בחלק השני של הפרק ה-60, "המתיחה הגדולה". הסדרה מתעדת את עלילותיו והרפתקאותיו של בובספוג מכנסמרובע וחבריו השונים בעיר הבדיונית ביקיני בוטום. העונה הופקה על ידי יוצר הסדרה הילנבורג, ששימש גם כשואו-ראנר. הילנבורג עצר את הפקת התכנית כדי לעבוד על העיבוד הקולנועי של הסדרה משנת 2004, "בובספוג: הסרט". לאחר הפקת הסרט, התפטר הילנבורג מתפקידו כשואו-ראנר בתוכנית, ומינה את חבר צוות הכתבים פול טיביט, שייקח את התפקיד. במקור אמורה הייתה העונה השלישית לסיים את הסדרה לאחר צאת הסרט, אך לאחר ההצלחה הגדולה של הסרט ב-2004, נקבעה העונה הרביעית. בישראל, דובבה לעברית באולפני נ.ל.ס.

העונה זכתה לביקורות חיוביות ושבחים רבים מצד המבקרים והמעריצים. במהלך שידורה, בובספוג מכנסמרובע הפך (ונשאר) לתוכנית הילדים הפופולרית ביותר בטלוויזיה, עם למעלה מ-50 מיליון צופים בחודש. התוכנית זכתה למספר מועמדויות בטקסים, בהם מועמדותו בפרסי האמי לבידור בפריים טיים עבור הקטגוריה "תוכנית הילדים המצטיינת". הפרקים "תלמיד חדש" (New Student Starfish) ו-"דיג צדפות" (Clams) היו מועמדים לקטגוריית תוכנית אנימציה מצטיינת שאורכה פחות משעה, בעוד שהפרק "אווו!" (!Ugh) הועמד באותה קטגוריה שנה לאחר מכן. עונה זו הייתה גם הפעם הראשונה שהתוכנית הייתה מועמדת בטקס פרסי בחירת הילדים של ניקלודיאון וזכתה. הסדרה זכתה בטקס פרסי בחירת הילדים לשנת 2003 בקטגוריית האנימציה האהובה, וכן זכתה בפרס בחירת הילדים בשנה שלאחר מכן, באותה הקטגוריה. ידוענים רבים, בהם ג'סטין טימברלייק, קלי אוסבורן, בריטני ספירס, ברוס וויליס, נואל גלאגר, ד"ר דרה ומייק מאיירס, הודו שהם אוהבים את התוכנית. 

בהמשך פורסמו מספר ערכות אוסף DVD שהכילו את פרקי העונה. "SpongeBob SquarePants: The Complete 3rd Season DVD" פורסם באזור 1 (ארצות הברית, קנדה, קובה, ברמודה, וגינאה הצרפתית) ב-27 בספטמבר 2005, באזור 2 (אירופה, המזרח התיכון, אזור דרום אפריקה, ויפן) ב-3 בדצמבר 2007 ובאזור 4 (אמריקה הלטינית, הקאריביים ואוקיאניה).

 הפקה 
ממוזער|199px|right|לוקס אינטריור, הסולן הראשי של להקת הרוק The Cramps, דיבב את קולו של סולן להקת "מוח ציפור" בפרק הספיישל "המסיבה של בובספוג".
העונה שודרה בערוץ ניקלודיאון, שבבעלות ויאקום, והופקה על ידי פלנקטון הפקות  וניקלודיאון. מנהל ההפקה והשואו-ראנר של העונה היה יוצר הסדרה סטיבן הילנבורג. במהלך הפקת העונה הקודמת, רכשה ניקלודיאון את העונה השלישית של התוכנית, ב-20 בספטמבר 2000, בשל נתוני הרייטינג של התוכנית בעת שידורה בטלוויזיה. הפרק הראשון הוקרן בבכורה יותר משנה לאחר מכן, ב-5 באוקטובר 2001.

בשנת 2002, לאחר השלמת הפקת העונה השלישית, החליטו הילנבורג וחברי הצוות של התוכנית להפסיק לייצר פרקים לסדרה והחלו לעבוד על העיבוד הקולנועי שלה, בובספוג: הסרט, שיצא בשנת 2004. כתוצאה מכך, 'הוקפאה' התוכנית למשך שנתיים. במהלך ההפסקה, הרחיבה ניקלודיאון את שידורי העונה השלישית, על מנת לחפות על העיכוב.

לאחר סיום העבודה על הסרט, תכנן הילנבורג לסיים את הסדרה, "כדי שהתוכנית לא תקפוץ את הכריש", אך ניקלודיאון רצתה להמשיך אותה. הילנבורג הסביר, "ובכן, חששנו כשעשינו את הסרט [בשנת 2004] כי התוכנית הגיעה לשיאה. היו חששות בקרב המנהלים בניקלודיאון". הילנבורג התפטר מתפקיד השואו-ראנר של הסדרה, ומינה את פול טיביט, ששימש בעבר כמפיק, סופר, במאי ותסריטאי של התוכנית, עבור התפקיד. הילנבורג החשיב את טיביט לאחד החברים האהובים עליו ביותר בצוות התוכנית, ו-"האמין בו לחלוטין". הילנבורג כבר לא השתתף בכתיבת התוכנית ביום יום, אלא סקר כל פרק והעביר הצעות. טום קני, ביל פייגרברייק ושאר אנשי הצוות אישרו כי השלימו דיבוב של ארבעה פרקים חדשים נוספים לשידור בניקולודיאון בתחילת 2005, ותכננו לסיים כ-20 בסך הכל עבור העונה הרביעית.

פרקי העונה השלישית הונפשו מעבר לים, באולפני Rough Draft, שבדרום קוריאה. מבמאי האנימציה שזכו לקרדיט בפרקי בעונה השלישית נמנו שון דמפסי, אנדרו אוברטום, פרנק וייס וטום יאסומי. הפרקים נכתבו על ידי צוות כותבים, בו נמנו וולט דורן, ק.ה. גרינבלאט, סאם הנדרסון, קאז, ג'יי לנדר, ג׳ו ליס, מארק או'האר, קנט אוסבורן, אהרון ספרינגר, פול טיביט ומריוות'ר ויליאמס. בעונה זו נעשה שימוש בסטוריבורד, על ידי זאוס קרבס, דורן, גרינבלאט, הנדרסון, קאז, צ'אק קליין, קרסון קוגלר, לנדר, הת'ר מרטינז, קיילב מוירר, או'האר, אוסבורן, דן פוונמיר, ויליאם רייס, מייק רות', ספרינגר, טיביט ואריק וייס.

 ליהוק 
בעונה זו דיבב טום קני את קולו של בובספוג מכנסמרובע, וכן את חלזון המחמד שלו, גארי. חברו הטוב ביותר של בובספוג, כוכב ים בשם פטריק סטאר, דובב על ידי ביל פייגרברייק, את סקווידוויד, תמנון כעסן וחסר מזג ושכנו של בובספוג, דיבב רוג'ר בומפאס. עם שאר קאסט המדבבים של הדמויות הראשיות בעונה, נמנו קלנסי בראון בדיבוב מר קראב, סרטן רודף בצע והבוס בובספוג במסעדת הסרטן הפריך; דאג לורנס כפלנקטון, יריבו העסקי של מר קראב; ג'יל טלי בתפקיד קרן, אשתו הממוחשבת של פלנקטון; קרולין לורנס בתפקיד סנדי צ'יקס, סנאית שמוצאה מטקסס; מרי ג'ו קטלט בתפקיד גברת פאף, המורה לשייט של בובספוג; ולורי אלן בתפקיד פרל קראב, לווייתנית מתבגרת, ובתה של מר קראב.

בנוסף לחברי הקאסט הקבועים, בפרקים משתתפים מדבבים אורחים ממגוון רב של מקצועות, בהם שחקנים ומוזיקאים. שחקני הצי של מקייל לשעבר, ארנסט בורגנין וטים קונוויי חזרו לדבב את הגיבורים המקומיים, איש הים ונער הפלא, בהתאמה, בפרק "איש הים ונער הפלא 4". בורגנין וקונווי הופיעו שוב בפרק "איש הים ונער הפלא 5", בו התארחו גם ג'ון ריס-דייוויס בדיבוב אויבם מאן ריי, ומרטין אולסון בתור הצ'יף (כאדם אמיתי). בריאן דויל-מאריי חזר לדבב את ההולנדי המעופף בפרק "קראב נולד שנית". הדי ג'יי רודני בינגנהיימר התארח בפרק "קראב הרובוט" בתפקיד שדרן הרדיו. בפרק "המסיבה של בובספוג" (Party Pooper Pants), סולן להקת הרוק האמריקאית The Cramps, לוקס אינטריור , דיבב את קולו של סולן להקת הרוק של הציפורים, מוח ציפור. באותו הפרק התארח גם השחקן קווין מייקל ריצ'רדסון , בתפקיד גרסת הלייב אקשן של המלך נפטון. דמויות שונות אחרות בעונה זו דובבו על ידי די בראדלי בייקר, סטיב קהלה, פרנק ולקר ותומאס פ. וילסון. Note: Click on the various characters under "Guest Stars" to reveal a character's voice actor or actress.

 הצלחה וביקורות 
במהלך העונה השלישית, עבר בובספוג מכנסמרובע את ראגרטס, וזכה בתואר תוכנית הילדים הפופולרית ביותר בטלוויזיה, עם רייטינג של 6.7, ו-2.2 מיליון ילדים בני 2–11 ברבעון השני של 2002, עלייה של 22% לעומת 2001.  במגזין פורבס כונתה התוכנית "כוורת של מיליארד דולר", ונאמר כי התוכנית "אחראית כמעט באופן יחידני להפיכתו של ניקלודיאון, של ויאקום, לערוץ הטלוויזיה הנצפה ביותר במהלך היום והשני הפופולרי ביותר בפריים טיים". עוד דווח כי מבין 50 מיליון הצופים בתוכנית מדי חודש, נמנים 20 מיליון מבוגרים. 

העונה זכתה לביקורות חיוביות ושבחים רבים על ידי המבקרים והמעריצים. בשנת 2002, התוכנית עצמה הייתה מועמדת בטקס פרסי אמי לבידור בפריים טיים, בקטגוריית תוכנית הילדים המצטיינת. הפרקים "תלמיד חדש" (New Student Starfish) ו-"דיג צדפות" (Clams) היו מועמדים לקטגוריית תוכנית אנימציה מצטיינת שאורכה פחות משעה, בעוד שהפרק "אווו!" (!Ugh) הועמד באותה קטגוריה שנה לאחר מכן. התוכנית זכתה גם בפרס איגוד מבקרי הטלוויזיה על הישגים מצטיינים בתוכנית לנוער. עונה זו הייתה גם הפעם הראשונה שהתוכנית הייתה מועמדת בטקס פרסי בחירת הילדים של ניקלודיאון וזכתה. הסדרה זכתה בטקס פרסי בחירת הילדים לשנת 2003 בקטגוריית האנימציה האהובה, וכן זכתה בפרס בחירת הילדים בשנה שלאחר מכן, באותה הקטגוריה. בטקס פרסי סליל הזהב  לשנת 2003 זכתה התוכנית בקטגוריות בעריכת הסאונד הטובה ביותר באנימציית טלוויזיה, ובעריכת הסאונד הטובה ביותר באנימציית הטלוויזיה - קטגוריית המוזיקה, עבור הפרקים "הקציצה המלוכלכת" (Nasty Patty) / "הקופסה" (Idiot Box) ו-"הצבעים" (Wet Painters) / "סרט הדרכה" (Krusty Krab Training Video), בהתאמה. הפרקים "מרוץ החלזונות הגדול" (The Great Snail Race) ו-"משבר גיל העמידה" (Mid-Life Crustacean) זכו בפרס סליל הזהב לשנת 2004 עבור עריכת הסאונד הטובה ביותר באנימציית טלוויזיה - קטגוריית מוזיקה, ואילו הפרק "Mid-Life Crustacean" עצמו היה מועמד בקטגוריית עריכת הסאונד הטובה ביותר באנימציית טלוויזיה.

בביקורתו לאתר DVD Verdict כתב בריאן פופ כי "קסמה של התוכנית טמון בעולם עצום של שטויות ימיות" וכי התוכנית היא "עולם של סנאים באקוונאוט, דיונונים מנגנים בקלרינט, מדורות תת-ימיות, גיבורי על בדימוס, פלנקטון אובססיבי עם שליטה עולמית, והמשפחות הכי משונות שנתקלתי בהן (סרטן הוא הורה ללוויתן מתבגר, ואילו פלנקטון זעיר נשוי למחשב בשם קרן)". פופ ציין כי העונה "נותרה כנקודת השיא של הסדרה" מכיוון שמכילה פרקים "קלאסיים" כדוגמת "אין כניסה לחנונים" (No Weenies Allowe), "החונק מביקיני בוטום" (SpongeBob Meets the Strangler), ו-"סרט הדרכה" (Krusty Krab Training Video). עם זאת, פופ תיאר את "הפרק האבוד" כ"פספוס שגוי" ש"סטה רחוק מדי מביקיני בוטום ללייב-אקשן לא מצחיק".

 פרקים 

 מספר הפרק(בסדרה) מספר הפרק(בעונה) שם הפרק באנגלית שם הפרק בעברית בימוי תסריט תאריך שידור מקורי 411אThe Algae's Always Greenerהאצה של השכןפרנק וייסאהרון ספרינגר, ק.ה. גרינבלאט, מריוות'ר ויליאמס22 במרץ 2002תקציר הפרק: פלנקטון משתגר למציאות חלופית בה הוא חיי את חייו של מר קראב, כשהוא בעלי הסרטן הפריך ואביה של פרל.411בSpongeGuard on Dutyבובספוג המצילשון דמפסיג'יי לנדר, סם הנדרסון, מארק או'האר22 במרץ 2002תקציר הפרק: כשבובספוג ופטריק מבלים בחוף, הם נתקלים בלארי, ובכמות ההערצה שהוא מקבל בעקבות העובדה שהוא מציל. בובספוג מצטרף אליו, ובמהרה מבין שלמציל יש תפקיד חשוב.422אClub SpongeBobמועדון בובספוגאנדרו אוברטוםוולט דורן, או'האר12 ביולי 2002תקציר הפרק: בובספוג ופטריק מקימים מועדון על צמרת עץ ונתקעים בו. השניים מתגרים בסקווידוויד וגורמים לו להצטרף אליהם. העץ קורס ומשליך את השלושה לג'ונגל סבוך שלא ניתן לצאת ממנו. בעוד בובספוג ופטריק מקשיבים להוראות של קונכיית משחק בשם "קונכיית הקסם", סקווידוויד מנסה לשרוד בג'ונגל בכוחות עצמו.422בMy Pretty Seahorseהסוסהטום יאסומיקנט אוסבורן, פול טיביט12 ביולי 2002תקציר הפרק: בובספוג מאמץ סוסת ים, ונאלץ לבחור בינה לבין עבודתו.433אJust One Biteרק ביס אחדדמפסילנדר, הנדרסון, ויליאמס5 באוקטובר 2002תקציר הפרק: בובספוג מנסה לשכנע את סקווידוויד לטעום קציצת סרטן בפעם הראשונה, ולבסוף מצליח. סקווידוויד מתאהב בטעם, אבל מסתיר זאת.433בThe Bullyהבריוןוייסספרינגר, גרינבלאט, ויליאמס5 באוקטובר 2002תקציר הפרק: תלמיד חדש מגיע לבית הספר לנהיגה, פלאטס, ומאיים להחטיף מכות לבובספוג. בובספוג נתקף חרדה, ומנסה למנוע מפלאטס לעשות זאת.444אNasty Pattyהקציצה המלוכלכתיאסומיטיביט, קאז, או'האר1 במרץ 2002תקציר הפרק: בובספוג ומר קראב חושדים שמפקח הבריאות הוא מתחזה, ומגישים לו קציצת סרטן מלוכלכת. לבסוף הם מגלים שטעו, ומפקח הבריאות מתעלף. השניים משוכנעים שהוא מת, ויוצאים לקבור אותו מבלי להיתפס על ידי המשטרה.444בIdiot Boxהקופסהאוברטוםטיביט, אוסבורן, ויליאמס1 במרץ 2002תקציר הפרק: בובספוג ופטריק מזמינים טלוויזיה חדשה בשביל לשחק בקופסה שלה, ויוצרים בתוכה הרפתקאות בזכות הדמיון. הקופסה מפיקה צלילים משכנעים, וסקווידוויד תוהה כיצד השניים עושים זאת.455אMermaid Man and Barnacle Boy IVאיש הים ונער הפלא 4דמפסילנדר, הנדרסון, ויליאמס21 בינואר 2002תקציר הפרק: בובספוג מנסה להשיג מאיש הים ונער הפלא חתימה, ומבריח אותם. איש הים שוכח את החגורה שלו, ובובספוג לוקח אותה. סקווידוויד מאיים לדווח לאיש הים, ובובספוג מכווץ אותו בטעות ולא מצליח למצוא דרך להחזיר אותו לגודלו המקורי, ורק מחמיר את המצב.455בDoing Timeפאף בכלאוייסספרינגר, גרינבלאט, ויליאמס21 בינואר 2002תקציר הפרק: בובספוג נכשל במבחן הנהיגה שלו, שוטרים עוצרים את גברת פאף והיא נשלחת לכלא. גברת פאף מתנחמת בכך שלא תפגוש את בובספוג ומעבירה את שהותה בהנאה, אך בובספוג ופטריק מנסים לשחרר אותה מהכלא.466אSnowball Effectמלחמת כדורי השלגאוברטוםטיביט, אוסבורן, ויליאמס22 בפברואר 2002תקציר הפרק: השלג מגיע לביקיני בוטום, ובובספוג ופטריק מתחילים במלחמת כדורי שלג ביניהם. לאחר שהקרב גולש לתחומי ביתו של סקווידוויד, הוא מתפתה להצטרף.466בOne Krabs Trashקראב מוכר עתיקותיאסומיטיביט, אוסבורן, או'האר22 בפברואר 2002תקציר הפרק: מר קראב עורך מכירת חצר, ומוכר לבובספוג כובע, בלא יודעין שמדובר בכובע נדיר ויקר במיוחד. כשמבין זאת, מר קראב מנסה לגרום לבובספוג להחזיר לו את הכובע בכל מחיר.4727אAs Seen on TVהפרסומתוייסספרינגר, גרינבלאט, ויליאמס8 במרץ 2002תקציר הפרק: מר קראב מחליט לצלם פרסומת לסרטן הפריך. לאחר שהפרסומת משודרת בטלוויזיה, בובספוג משוכנע שהוא התפרסם, ומתנהג בהתאם.477ב?Can You Spare a Dimeכסף קטןדמפסילנדר, הנדרסון, ויליאמס8 במרץ 2002תקציר הפרק: מר קראב משוכנע שסקווידוויד גנב את הגרוש הראשון שלו, מה שמוביל את השני להתפטר. תקוותיו של סקווידוויד מתנפצות, והוא עובר להתגורר עם בובספוג. תחילה בובספוג מרוצה מהסידור החדש, אך מהר מאוד הוא מבין שסקווידוויד מנצל אותו.488אNo Weenies Allowedאין כניסה לחנוניםאוברטוםטיביט, אוסבורן, ויליאמס15 במרץ 2002תקציר הפרק: בובספוג וסנדי מגיעים בטעות לכניסה למועדון קשוחים. סנדי רשאית להיכנס למועדון, אך בובספוג לא מתקבל בברכה, ומנסה להשיג אישור כניסה למועדון.488בSquilliam Returnsשובו של סקוויליאםדמפסילנדר, הנדרסון, ויליאמס15 במרץ 2002תקציר הפרק: סקווידוויד פוגש את סקוויליאם מחוץ למסעדה, ובלהט הרגע ממציא שהוא בעל מסעדה מפוארת. סקוויליאם מציע לבקר עם חבריו במסעדה, וסקווידוויד מגייס את בובספוג, פטריק ומר קראב להפוך את הסרטן הפריך למסעדת פאר.499אKrab Borgקראב הרובוטיאסומיטיביט, אוסבורן, או'האר29 במרץ 2002תקציר הפרק: בובספוג צופה בסרט מפחיד בלילה וסובל מסיוטים. בהשפעת הפחד, הוא חושד בהיותו של מר קראב רובוט, ומצליח לשכנע את סקווידוויד. השניים מחליטים לנסות לחשוף את הרובוט.499בRock-a-Bye Bivalveהורים חדשיםדמפסילנדר, הנדרסון, או'האר29 במרץ 2002תקציר הפרק: בובספוג ופטריק מאמצים תינוק צדפה ומגדלים אותו בביתו של בובספוג. פטריק לא משתתף במלאכת גידול התינוק, ובובספוג לא מרוצה מכך.5010אWet Paintersהצבעיםוייסגרינבלאט, קאז, או'האר10 במאי 2002תקציר הפרק: בובספוג ופטריק גורמים לנזק במסעדת הסרטן הפריך, ומר קראב פוקד עליהם לצבוע את ביתו מבלי ללכלך שום דבר בצבע, משימה שמתבררת עבור השניים כקשה מאוד.5010בKrusty Krab Training Videoסרט הדרכהוייסספרינגר, גרינבלאט, אוסבורן10 במאי 2002תקציר הפרק: סרטון הדרכה של הסרטן הפריך עם קריין חיצוני, שמסביר על צורת העבודה בסרטן הפריך ועל ההיסטוריה של המקום.5111Party Pooper Pantsהמסיבה של בובספוגאוברטוםטיביט, אוסבורן, או'האר, ויליאמס17 במאי 2002תקציר הפרק: פאצ'י הפיראט ובובספוג עורכים מסיבה. בעוד שבובספוג רוצה להיצמד ללוח הזמנים, שאר האורחים מעדיפים להשתחרר ולעשות כרצונם. העניינים מסתבכים לאחר שבובספוג נתקע מחוץ לבית.5212אChocolate with Nutsשוקולד עם אגוזיםאוברטוםטיביט, קאז, אוסבורן, ויליאמס1 ביוני 2002תקציר הפרק: בובספוג ופטריק מנסים להיות יזמים, ומנסים למכור שוקולד מבית לבית, אך הדברים לא הולכים כפי שציפו.5212בMermaid Man and Barnacle Boy Vאיש הים ונער הפלא 5וייסגרינבלאט, קאז, ויליאמס1 ביוני 2002תקציר הפרק: לנער הפלא נמאס מהיחס המזלזל שהוא מקבל, והוא חובר לצד האפל. בובספוג, פטריק, סקווידוויד, וסנדי חוברים לאיש הים על מנת להחזיר את נער הפלא לדרך הישר.5313אNew Student Starfishתלמיד חדשיאסומיטיביט, אוסבורן, או'האר20 בספטמבר 2002תקציר הפרק: פטריק מחליט להצטרף לבית הספר לנהיגה של בובספוג. השניים משתעשעים בכיתה ומכעיסים את גברת פאף, שמפרידה ביניהם ומענישה את בובספוג.5313בClamsדיג צדפותדמפסילנדר, הנדרסון, או'האר20 בספטמבר 2002תקציר הפרק: מר קראב לוקח את בובספוג וסקווידוויד לדייג על אונייה. השטר המיליון של מר קראב נגנב על ידי צדפה, והוא מאבד את עשתונותיו.5414Ughאווו!אוברטוםטיביט, אוסבורן, ויליאמס5 במרץ 2004תקציר הפרק: הרפתקאותיהם של אבות אבותיהם של בובספוג, פטריק וסקווידוויד בתקופת האבן.5515אThe Great Snail Raceמרוץ החלזונות הגדולאוברטוםטיביט, אוסבורן, ג'ו ליס, ויליאמס24 בינואר 2003תקציר הפרק: בובספוג וסקווידוויד מאמנים את החלזונות שלהם לקראת מרוץ החלזונות הגדול של ביקיני בוטום.5515בMid-Life Crustaceanמשבר גיל העמידהוייסגרינבלאט, קאז, או'האר24 בינואר 2003תקציר הפרק: מר קראב חווה את משבר גיל העמידה, ומצטרף לערב הבילויים של בובספוג ופטריק, במטרה למצוא מחדש את רוחו הצעירה.5616אBorn Again Krabsקראב נולד שניתיאסומיטיביט, אוסבורן, ויליאמס4 באוקטובר 2003תקציר הפרק: מר קראב עובר תאונה, ומחליט לשנות את דרכיו ולהפוך לאדם נדיב, תוך שהוא משוכנע שמדובר בחלום.5616בI Had an Accidentהתאונהוייסגרינבלאט, ויליאמס4 באוקטובר 2003תקציר הפרק: בובספוג עובר תאונה ונפצע בישבן, ובשל כך מסתגר בביתו, בעוד שסנדי ופטריק מנסים לגרום לו לצאת החוצה.5717אKrabby Landקראבילנדאוברטוםטיביט, אוסבורן, או'האר3 באפריל 2004תקציר הפרק: האביב מגיע לביקיני בוטום, ומר קראב מנסה לפתות את הילדים הקטנים בעיר להגיע לסרטן הפריך ולבזבז כסף. הוא מבטיח שבקרוב יגיע ליצן, ועד אז, בובספוג נאלץ לבדר אותם.5717בThe Camping Episodeהמחנהדמפסילנדר, הנדרסון, ויליאמס3 באפריל 2004תקציר הפרק: בובספוג ופטריק עורכים מחנה מתחת לבית, ומספרים לסקווידוויד על יצור מסוכן בשם דוב ים. סקווידוויד לא מאמין למעשייה זו ומחליט להתגרות בשניים.5818אMissing Identityזהות אבודהיאסומיטיביט, אוסבורן, ויליאמס19 בינואר 2004תקציר הפרק: בובספוג מספר ליושבים במסעדה על הפעם בה איבד את תג השם שלו בסרטן הפריך.5818בPlankton's Armyהצבא של פלנקטוןדמפסילנדר, הנדרסון, ויליאמס19 בינואר 2004תקציר הפרק: פלנקטון מחליט להזמין את כל בני משפחתו הרחוקים ולבנות צבא, על מנת לגנוב את הנוסחה הסודית.5919The Sponge Who Could Flyהספוג שידע לעוףאוברטום ויאסומיטיביט, אוסבורן, ויליאמס, לנדר, הנדרסון21 במרץ 2003תקציר הפרק: פאצ'י הפיראט ופוטי מתכוננים לצפייה בפרק האבוד בביתם. בפרק, בובספוג מנסה ללמוד לעוף, ומצליח באמצעות מכנסיו, אך תושבי ביקיני בוטום מנצלים אותו לצורכים אישיים.6020אSpongeBob Meets the Stranglerהחונק מביקיני בוטוםיאסומיטיביט, אוסבורן, גרינבלאט, ויליאמס11 באוקטובר 2004תקציר הפרק: לאחר שבובספוג מדווח למשטרה על חונק המלשינים. החונק מצליח לחמוק מהם ומתחזה לשומר הראש של בובספוג, ומתכנן לנקום בו לאחר שדיווח עליו, ברגע שיחזרו לביתו.6020בPranks a Lotהמתיחה הגדולהאוברטוםטיביט, אוסבורן, ויליאמס11 באוקטובר 2004תקציר הפרק: בובספוג ופטריק רוכשים תרסיס שהופך אותם לבלתי נראים. השניים מחליטים להשתעשע ולהפחיד את כל אזרחי ביקיני בוטום, מלבד מר קראב, אותו השאירו למתיחה האחרונה.

 מהדורת DVD 
ערכת ה-DVD לעונה השלישית פורסמה על ידי Paramount Home Entertainment וניקלודיאון בארצות הברית ובקנדה ב-27 בספטמבר 2005, כמעט שנה לאחר שהעונה השלימה את שידוריה בטלוויזיה. במהדורת ה-DVD נכללים קטעי בונוס הכוללים את פרק הפיילוט "דרוש עובד" (Help Wanted) ופיצ'רים אחרים.

 בובספוג מכנסמרובע: עונה 3 פרטי הערכהקטעי בונוס 20 פרקים
 ערכת 3 דיסקים
 יחס גובה-רוחב של 1.33:1
 שפות:
 אנגלית (דולבי דיגיטל 2.0) "דרוש עובד"
 רצועות וידאו פופ-אפ:
 "הסוסה"
 "אין כניסה לחנונים"
 "סרט הדרכה"
 איך לצייר את בובספוג וחברים תאריכי יציאה אזור 1 אזור 2 אזור 4 19 באוקטובר 2004 23 באוקטובר 2006 30 בנובמבר 2006

 לקריאה נוספת 


 קישורים חיצוניים 

 הערות שוליים 

קטגוריה:עונות בובספוג מכנסמרובע